  Виталий Пронин Пуктоно школа 500 пиналлы чакламын луоз.Алнаш черкогуртысь школаын выль дышетскон арлы трос лэсьтӥськон ужъёс ортчытэмын, вуж укноос воштэмын. Кылем арын та школаын 1 сюрс 175 пинал дышетскиз ке, туэ 14-лы тросгес. 1-тӥ классэ 130 нылпиос лыктӥзы. Татын 2 сменаен дышетско. Школаен кивалтӥсьёс оско, матысь дыре та ужпум сэрттэмын-пертчемын луоз шуыса но, ваньмыз пиналъёс џукнаысен дышетскыны кутскозы.Школаен кивалтӥсь Геннадий Махнёв верамъя, туэ гужем, дэмен кариськыса, вуж тирзэс но теплицазэс сэрттӥзы, выль школалы инты дасязы. Пуктоно школа 500 пиналлы чакламын луоз. Дышетскон кабинетъёс сяна, отын луыны кулэ столовоез, актовой но мугор кыдатон залъёсыз. Инвалид нылпиос понна 3 этажъем юртын лифт пуктозы.  Подвалаз 2 класс интыямын луоз, отын машиноведениея урокъёс нуиськозы.Алнаш ёрос администрациысь лэсьтӥськон ужъёсъя но архитектурая ёзэн кивалтӥсь Александр Салтыков шуэ: выль школа пуктон 240 миллион манет тыр усёз. Вань документъёс лэсьтэмын, 7 миллион манет пала коньдон висъямын ни. Матысь дыре школалэсь инъетсэ пуктон борды басьтӥськозы. Лэсьтӥськонлэсь мынэмзэ эскероз Удмурт Республикалэн Тӧроез. Школа вуоно арын выль дышетскон арлы, пе, ӧсъёссэ усьтыны кулэ.Людмила Сурчакова  